b'\n_START_ARTICLE_\nTenzin Gyatso\n_START_SECTION_\nIzgnanstvo\n_START_PARAGRAPH_\n17. marca 1959 se je, ob izbruhu montiranega tibetanskega upora s strani kitajske partije, ob pomo\xc4\x8di ameri\xc5\xa1ke tajne slu\xc5\xbebe CIA umaknil \xc4\x8dez mejo v Indijo, s \xc4\x8dimer je bil re\xc5\xa1en na\xc4\x8drtovane likvidacije._NEWLINE_Brez pozornosti in spretnosti mednarodnih pravnikov s sede\xc5\xbeem v \xc5\xbdenevi, ki jih je v tem primeru vodil indijski odvetnik Purshottam Trikamdas, bi celotnega obsega biolo\xc5\xa1kega in kulturnega genocida, ki ga je Maova kitajska komunisti\xc4\x8dna vojska povzro\xc4\x8dila tibetancem, nikoli ne dokumentirali, preverili in opozorili Zdru\xc5\xbeenih narodov. Po umiku dalajlame so Mao in kitajski komunisti udarili Tibet s terorjem. Institucionalne in izobra\xc5\xbeevalne institucije so bile sistemati\xc4\x8dno uni\xc4\x8dene; budisti\xc4\x8dna vera je bila ozna\xc4\x8dena kot "bolezen, ki jo je treba izkoreniniti"; skoraj 1,2 milijona od pribli\xc5\xbeno 6 milijonov ljudi je umrlo zaradi oboro\xc5\xbeenih spopadov in lakote; Veliko \xc5\xa1tevilo tibetanskih otrok je bilo nasilno odvzeto iz njihovih dru\xc5\xbein in poslano v kitajske siroti\xc5\xa1nice za "prevzgojo". Prav tako je na stotiso\xc4\x8de nose\xc4\x8dih tibetanskih \xc5\xbeena moralo na prisilni splav. Raziskave ka\xc5\xbeejo, da je blizu 1 milijon Tibetancev posku\xc5\xa1alo pobegniti v Indijo, Nepal, Butan ali druge regije v svoji dr\xc5\xbeavi, vendar se je zaradi velikih razdalj, pomanjkanja hrane na goratem terenu in voja\xc5\xa1ke invazije, ve\xc4\x8dina predala kitajski ali umrla med umikom. Na koncu je samo 110.000 Tibetancev pre\xc5\xbeivelo potovanje po Himalaji, da bi se pridru\xc5\xbeili Dalai Lami v Indiji. Pri\xc4\x8danje mnogih od teh beguncev je zbral ICJ (The International Court of Justice) v poro\xc4\x8dilu iz leta 1959 "Tibetansko vpra\xc5\xa1anje in pravna dr\xc5\xbeava"._NEWLINE_Dalajlama je o umiku pozneje priznal, da je prvi\xc4\x8d za\xc4\x8dutil strah. Ne zase, ampak za milijone ljudi, ki so verovali vanj. Strah je bil upravi\xc4\x8den, njegov no\xc4\x8dni beg v indijsko pregnanstvo je povzro\xc4\x8dil smrt tiso\xc4\x8dev rojakov. Pot v pregnanstvo je bila dolga in naporna, saj je vodila \xc4\x8dez najte\xc5\xbeje predele Tibeta s \xc5\xa1tevilnimi visokimi prelazi, ki so v tem letnem \xc4\x8dasu \xc5\xa1e pokriti s snegom. Dalajlama je 31. marca 1959 iz\xc4\x8drpan in oslabljen zaradi gri\xc5\xbee stopil na tla de\xc5\xbeele, v kateri je sprva nameraval ostati le nekaj \xc4\x8dasa. Njegovo sto\xc4\x8dlansko, mo\xc4\x8dno oboro\xc5\xbeeno spremstvo, ki ga je varovalo na poti od tibetanskega glavnega mesta Lhase do indijske meje, se je vrnilo, da bi sodelovalo v boju proti Kitajcem. Dalajlama je po nekaj mesecih svoje novo stalno bivali\xc5\xa1\xc4\x8de na\xc5\xa1el v samostanu v severnoindijski Daramsali; v tem mestu ima od takrat sede\xc5\xbe tudi tibetanska vlada v izgnanstvu. S\xc4\x8dasoma so tam nastala obrtni\xc5\xa1ka in kmetijska sredi\xc5\xa1\xc4\x8da, v katerih dela velik del ve\xc4\x8d kot 100.000 tibetanskih beguncev, ki so sledili dalajlami v tujino. V severni Indiji so poleg tega ustanovili tudi \xc5\xa1ole, ki otrokom omogo\xc4\x8dajo celovito izobrazbo in spoznavanje tibetanskega jezika, zgodovine, kulture in religije. _NEWLINE_Danes je \xc5\xbee skoraj pol prebivalstva Tibeta kitajcev, zaradi na\xc4\x8drtne okupacijske politikekitajske partije, \xc5\xa1e posebej v mestih in na vodilnih polo\xc5\xbeajih, nekateri pa menijo, da so tibetanci \xc5\xbee v manj\xc5\xa1ini._NEWLINE_Dalajlama medtem nadaljuje nenasilni boj za pravice Tibeta. V preteklih \xc5\xa1tirih desetletjih je obiskal \xc5\xa1tevilne dr\xc5\xbeave in pri vodilnih politikih, ki so ga sprejeli, iskal podporo za svoje cilje. Dalajlama je zaradi vse ve\xc4\x8djega zanimanja svetovne javnosti za tibetanski spor s\xc4\x8dasoma postal karizmati\xc4\x8dni medijski zvezdnik. Njegova nara\xc5\xa1\xc4\x8dajo\xc4\x8da priljubljenost je v \xc5\xa1tevilnih evropskih dr\xc5\xbeavah vzpodbudila ustanovitev budisti\xc4\x8dnih verskih sredi\xc5\xa1\xc4\x8d, pove\xc4\x8dalo pa se je tudi politi\xc4\x8dno zanimanje za tibetansko vpra\xc5\xa1anje, zlasti v organizacijah za varstvo \xc4\x8dlovekovih pravic. 14. dalajlama se neutrudno zavzema za svoje ljudstvo in i\xc5\xa1\xc4\x8de miroljubno re\xc5\xa1itev spora med Tibetom in Kitajsko. Dalajlama priporo\xc4\x8da svojim sonarodnjakom strpnost namesto sovra\xc5\xa1tva, \xc4\x8deprav Kitajska Tibetu \xc5\xa1e naprej odreka pravico do ve\xc4\x8dje samostojnosti in svobodo. Njegovo sporo\xc4\x8dilo se glasi, da morajo ljudje med seboj \xc5\xa1iriti ljubezen in usmiljenje in da je ta cilj mogo\xc4\x8de dose\xc4\x8di le z nenehnim in neutrudnim prizadevanjem._NEWLINE_10. decembra leta 1989 so mu kot priznanje za njegovo prizadevanje za nenasilno lo\xc4\x8ditev Tibeta od Kitajske dodelili Nobelovo nagrado za mir. Oblastniki v Pekingu so to po\xc4\x8dastitev imeli za \xc5\xbealitev in \xc2\xbbvme\xc5\xa1avanje v notranje zadeve\xc2\xab._NEWLINE_Dalajlama \xc5\xa1e naprej posku\xc5\xa1a v emigraciji ohraniti tibetansko kulturo in religijo, ubla\xc5\xbeiti trpljenje Tibetancev in za to dobiti mednarodno podporo. Prav tako neutrudno opozarja svetovno javnost na obupni polo\xc5\xbeaj svoje domovine. Danes v Tibetu, \xc2\xbbstrehi sveta\xc2\xab, \xc5\xbeivi ve\xc4\x8d Kitajcev kot avtohtonih Tibetancev.'